Mindre Meddelelser. 



Den botaniske Rejsefond 



havde i 1919 en Renteindtægt af 415 Kr. 41 Øre, deraf 405 som Rente 

 af danske Kreditforeningsobligationer, medens der fremdeles ikke er kom- 

 met Renter af de russiske Jernbaneobligationer. I Aarsbidrag er fra 6 

 Medlemmer indkommet 66 Kr. — Der uddeltes 350 Kr. i Rejseunderstøt- 

 telser, nemlig 100 Kr. til Lærer P. J. Lund, Hjørring, til en Rejse til Born- 

 holm; 125 Kr. til Mag. sc. Carsten Olsen til en Rejse til Skørping for at 

 anstille Undersøgelser over Brintionkoncentrationen som plantefordelende 

 Faktor og 125 Kr. til Operasanger K. Wiinstedt til floristiske Under- 

 søgelser paa jydske Aas i Vendsyssel. Der vil i 1920 blive uddelt 350 Kr. 

 til Rejseunderstøttelser; deraf er 150 Kr. bestemt til Undersøgelse af Ham- 

 mer Bakker. — Professor Dr. C. H. Ostenfeld er indtraadt i Bestyrelsen i 

 Stedet for Dr. Mentz, som ønskede at udtræde. 



Ny Litteratur. 



O.G.Petersen: Forstbotanik. 2. Udgave, G. B. N. F., 1920. 



Da Professor O. G. Petersens Forstbotanik udkom i 1908, omtaltes 

 den her i Tidsskriftet (Bd. 29, S. 341), og der kan ogsaa nu henvises til 

 denne Anmeldelse. Den foreliggende 2den Udgave er nemlig kun lidt for- 

 skellig fra første Udgave; den er, som Forfatteren udtrykker det i For- 

 ordet, »gennemarbejdet — men ikke omarbejdet«. Forskellighederne mel- 

 lem de to Udgaver kommer blot frem i Detaljerne. Dog skal det paapeges, 

 at det Afsnit, der behandler Skovurterne, er blevet betydeligt forøget. 



løvrigt har Bogen bevaret sin af Forf's Personlighed prægede Form; 

 den har sine store Fortrin og den har ogsaa nogle Mangler. 



Den Omstændighed, at en saadan Lærebog har kunnet opleve en ny 

 Udgave, viser tydeligt nok, at dens Læsekreds strækker sig betydeligt 

 udover de danske Forstmænds ret faatallige Stand, og det viser ogsaa, at 

 det er en Bog, som disse ikke blot har benyttet i deres Studieaar, men 

 tillige har villet beholde for Livet. C. H. O. 



Acta Forestalia Fennica, vol. 1—12 (1913—1920). 



»Finska forstsamfundet« har siden 1913 udgivet et righoldigt Tids- 

 skrift under ovenanførte Navn. De forskellige Bind indeholder hoved- 

 sagelig større Afhandlinger, der beskriver forstlige Forhold i Finland. 

 Mange af disse Afhandlinger er skrevne paa finsk og unddrager sig 

 saaledes Forstaaelsen udenfor Finland, men heldigvis er der dog kort- 

 fattede Referater paa tysk af de fleste af disse. Selv om Indholdet af 

 Tidsskriftet gennemgaaende er af speciel finsk Forstinteresse, findes 

 der dog ogsaa mere almene Artikler, saaledes f. Eks. A. K. Cajander's 

 Afh. »Ueber Waldtypen« og hans »Studien über die Moore Finlands«, 

 samt A. R en v all' s Afh. om »Die periodischen Erscheinungen der Re- 

 produktion der Kiefer an der polare Waldgrenze.« 



Tidsskriftet viser i det hele, hvilket stort Arbejde der gøres i Fin- 

 land for Studiet af Landets Skove og Skovhusholdning. C. H. O. 



